அன்றைக்கு கூத்து நிகழ்வுக்குப் பெருங்கூட்டம் கூடியிருந்தது. வந்திருந்தவர்களில் பெரும்பாலானோர் ‘இப்போதான் கூத்துன்னா எப்படி இருக்கும்னு பார்க்குறேன்’ என்று பேசிக்கொண்டதைக் கேட்க முடிந்தது. இப்படிப்பட்ட முயற்சி பாராட்டத்தக்கது. `அனுமதி இலவசம்’ என்றாலும், கூடியிருந்தவர்களிடம் `உங்களால் இயன்ற உதவியைச் செய்யலாம்’ என்று நிகழ்ச்சி ஏற்பாட்டாளர்கள் அறிவித்தனர். பார்வையாளர்களிடமிருந்து பணமும் வந்தது. என்ன... அதிகபட்சமாக 3,000 ரூபாய் கிடைத்திருக்கும். தகுதியானவர்களைக் கொண்டாட நாம் தயாராக இல்லை என்ற உண்மை முள்ளாகத் தைக்கிறது. அழிந்துபோன பல நாட்டார் கலைகளைப்போல கூத்தும் ஏட்டில் மட்டுமே இருக்கும் நிலை வெகுவிரைவில் வரும் என்பதை உணர முடிந்தது.